|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| REPUBLIKA SLOVENIJA  **MINISTRSTVO ZA GOSPODARSKI RAZVOJ IN TEHNOLOGIJO** Kotnikova ulica 5  1000 LJUBLJANA  [gp.mgrt@gov.si](mailto:gp.mgrt@gov.si) | | | | | | | | | |
| Številka: 303-43/2019/41 | | | | | | | | | |
| Ljubljana, 2. december 2021 | | | | | | | | | |
|  | | | | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | | | | |
| ZADEVA: Uvrstitev novega projekta št. 2130-21-3121 – Kompozitna modularna kombi plošča Stilles v veljavni načrt razvojnih programov za obdobje 2021–2024 – predlog za obravnavo | | | | | | | | | | | | | | | | | | | |
| 1. Predlog sklepov vlade: | | | | | | | | | | | | | | | | | | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2021 in 2022 (Uradni list RS, št. 174/20, 15/21 – ZDUOP, 74/21 in 172/21) je Vlada Republike Slovenije na \_\_\_\_\_ seji dne \_\_\_\_\_\_\_\_\_\_\_\_\_ sprejela naslednji sklep:  V veljavni načrt razvojnih programov 2021–2024 Proračuna Republike Slovenije se, skladno s podatki iz priložene tabele, uvrsti nov projekt št. 2130-21-3121 – Kompozitna modularna kombi plošča Stilles.    Mag. Janja Garvas Hočevar  v.d. generalnega sekretarja  Priloga:   * Tabela   Prejmejo:   * Ministrstvo za finance * Služba Vlade Republike Slovenije za zakonodajo * Generalni sekretariat Vlade RS | | | | | | | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | | | | | | | |
|  | | | | | | | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | | | | | | | |
| - Danilo Anton Ranc, generalni direktor, Ministrstvo za gospodarski razvoj in tehnologijo | | | | | | | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | | | | | | | |
|  | | | | | | | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | | | | | | | |
|  | | | | | | | | | | | | | | | | | | | |
| 5. Kratek povzetek gradiva: | | | | | | | | | | | | | | | | | | | |
| Zakon o spodbujanju skladnega regionalnega razvoja v drugem odstavku 31. člena določa, da lahko regionalno državno pomoč dodeli ministrstvo brez javnega razpisa po prostem preudarku državnega organa z odločbo, kadar komisija, ki jo imenuje minister, ugotovi, da so izpolnjeni pogoji po Uredbi 651/2014/EU in znaša vrednost projekta več kot dva milijona eurov ter projekt bistveno prispeva k regionalnemu razvoju prek ustvarjenih ali ohranjenih delovnih mest v obsegu, določenem z Uredbo o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje. Podjetje Stilles d.o.o. bo izvedlo investicijski projekt, ki izpolnjujejo zahtevane pogoje in merila relevantne zakonodaje ter bo prispeval k razvoju regije, zato se mu je odobrilo sofinanciranje. | | | | | | | | | | | | | | | | | | | |
| 6. Presoja posledic za: | | | | | | | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | | | | | DA | | | | |
| b) | usklajenost slovenskega pravnega reda s pravnim redom Evropske unije | | | | | | | | | | | | | | NE | | | | |
| c) | administrativne posledice | | | | | | | | | | | | | | NE | | | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | | | | | NE | | | | |
| d) | okolje, vključno s prostorskimi in varstvenimi vidiki | | | | | | | | | | | | | | NE | | | | |
| e) | socialno področje | | | | | | | | | | | | | | NE | | | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | | | | | NE | | | | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | | | | | | | | | |
|  | | | Tekoče leto (t) | | | | t + 1 | t + 2 | | | | | | | | | t + 3 | | |
| Predvideno povečanje (+) ali zmanjšanje (**–**) prihodkov državnega proračuna | | |  | | | |  |  | | | | | | | | |  | | |
| Predvideno povečanje (+) ali zmanjšanje (**–**) prihodkov občinskih proračunov | | |  | | | |  |  | | | | | | | | |  | | |
| Predvideno povečanje (+) ali zmanjšanje (**–**) odhodkov državnega proračuna | | |  | | | |  |  | | | | | | | | |  | | |
| Predvideno povečanje (+) ali zmanjšanje (**–**) odhodkov občinskih proračunov | | |  | | | |  |  | | | | | | | | |  | | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | | | |  |  | | | | | | | | |  | | |
| II. Finančne posledice za državni proračun | | | | | | | | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | | Šifra in naziv proračunske postavke | | | | | | Znesek za t+1 | | | | | Znesek za t + 2 | | | Znesek za t+3 |
| Ministrstvo za gospodarski razvoj in tehnologijo | | 2130-21-3121 Kompozitna modularna kombi plošča Stilles | | | 534310 – Spodbujanje investicij 160046 – Spodbujanje lesne industrije (za t+3) | | | | | | 0,00 EUR | | | | | 0,00 EUR | | | 0,00 EUR |
|  | |  | | |  | | | | | |  | | | | |  | | |  |
| SKUPAJ | | | | | | | | | | | 0,00 EUR | | | | | 0,00 EUR | | | 0,00 EUR |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | | | | Znesek za t+1 | | | | | Znesek za t + 2 | | | | Znesek za t + 3 | |
| Ministrstvo za gospodarski razvoj in tehnologijo | | EP 2130-20-0002 Spodbujanje investicij EP 2130-16-0005 Spodbujanje lesne industrije | | 534310 – Spodbujanje investicij160046 – Spodbujanje lesne industrije (za t+3) | | | | | 467.500,00 EUR | | | | | 517.500,00 EUR | | | | 42.500 EUR | |
|  | |  | |  | | | | |  | | | | |  | | | |  | |
| SKUPAJ | |  | |  | | | | | 467.500,00 EUR | | | | | 517.500,00 EUR | | | | 42.500 EUR | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | | | | | | | | |
| Novi prihodki | | | | | | Znesek za tekoče leto (t) | | | | | | Znesek za t + 1 | | | | | | | |
|  | | | | | |  | | | | | |  | | | | | | | |
| SKUPAJ | | | | | |  | | | | | |  | | | | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se  navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | | | | | | | |
| 7.b Predstavitev ocene finančnih posledic pod 40.000 EUR: | | | | | | | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | | | | | | NE  NE  NE | | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: /NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani. | | | | | | | | | | | | | | | | | | | |
| Bistveni predlogi in pripombe, ki niso bili upoštevani. | | | | | | | | | | | | | | | | | | | |
| 9. Predstavitev sodelovanja javnosti: | | | | | | | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | | | NE | | | | | | |
| Predhodno obveščanje javnosti v skladu z 9. in 9.a členom Poslovnika Vlade RS ni potrebno. | | | | | | | | | | | | | | | | | | | |
|  | | | | | | | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | | | | NE | | | | | | |
| **11. Gradivo je uvrščeno v delovni program vlade:** | | | | | | | | | | | | | NE | | | | | | |
| Zdravko Počivalšek  MINISTER | | | | | | | | | | | | | | | | | | | |
| Priloge:   * Predlog sklepa * Obrazložitev * Obrazec 3 – Načrt razvojnih programov | | | | | | | | | | | | | | | | | | | |

**PREDLOG SKLEPA**

**VLADA REPUBLIKE SLOVENIJE**

Na podlagi petega odstavka 31. člena Zakona o izvrševanju proračunov Republike Slovenije za leti 2021 in 2022 (Uradni list RS, št. 174/20, 15/21 – ZDUOP, 74/21 in 172/21) je Vlada Republike Slovenije na \_\_\_\_\_ seji dne \_\_\_\_\_\_\_\_\_\_\_\_\_ sprejela naslednji sklep:

V veljavni načrt razvojnih programov 2021–2024 Proračuna Republike Slovenije se, skladno s podatki iz priložene tabele, uvrsti nov projekt št. 2130-21-3121 – Kompozitna modularna kombi plošča Stilles.

Mag. Janja Garvas Hočevar

v.d. generalnega sekretarja

Priloga:

* Tabela

Prejmejo:

* Ministrstvo za finance,
* Služba Vlade Republike Slovenije za zakonodajo
* Generalni sekretariat Vlade RS

OBRAZLOŽITEV

**Projekt 2130-21-3121 – Kompozitna modularna kombi plošča Stilles**

Vlagatelj, podjetje STILLES, d.o.o., je na Ministrstvo za gospodarski razvoj in tehnologijo (v nadaljnjem besedilu: ministrstvo) naslovil neposredno vlogo za dodelitev regionalne državne pomoči za projekt »Projekt produktne diverzifikacije z izvedbo razvoja kompozitne modularne kombi plošče« z dne 6. 9. 2019 (v nadaljnjem besedilu: vloga) na podlagi 31. člena Zakona o spodbujanju skladnega regionalnega razvoja (Uradni list RS, št. 20/11, 57/12 in 46/16; v nadaljnjem besedilu: ZSRR-2).

Za izvedbo obravnave vloge z vidika izpolnjevanja formalne pravilnosti in iz vidika izpolnjevanja pogojev in meril, je bila imenovana strokovna komisija in sicer s Sklepom o imenovanju strokovne komisije za izvedbo postopka dodelitve regionalne državne pomoči po Zakonu o spodbujanju skladnega regionalnega razvoja št. 303-43/2019/2 z dne 26. 9. 2019.

Strokovna komisija je vlogo ter dopolnitve vloge obravnavala na svojih sejah dne 27. 9. 2019, 29. 1. 2020, 3. 7. 2020, 25. 8. 2020, 2. 10. 2020 in 20. 10. 2020 v skladu z ZSRR-2, Uredbo o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje (Uradni list RS, št. 93/14 in 77/16; v nadaljnjem besedilu: uredba), shemo državne pomoči »Regionalna shema državnih pomoči« (št. sheme: BE02-2399245-2014), Uredbo Komisije (ES) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187/2014, z dne 26. 6. 2014, str. 1, z vsemi spremembami; v nadaljnjem besedilu: Uredba Komisije 651/2014), Uredbo o karti regionalne državne pomoči za obdobje 2014-2020 (Uradni list RS, št. 103/13; v nadaljnjem besedilu: Uredba o regionalni kart), Uredbo o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11) ter zgoraj navedenim sklepom o imenovanju strokovne komisije.

Skladno z 31. členom ZSRR-2 je strokovna komisija pristojna za obravnavo vloge in za podajo ugotovitve, ali so izpolnjeni vsi zahtevani pogoji in merila za dodelitev regionalne državne pomoči na podlagi neposredne vloge. Komisija svoje delo zaključi s pripravo mnenja.

Strokovna komisija je pri formalni in vsebinski presoji vloge upoštevala prejeto vlogo (evidentirano pod št. 303-43/2019/1) ter dopolnitve vloge (evidentirane pod št. 303-43/2019/3, 303-43/2019/7, 303-43/2019/14 in 303-43/2019/18). Strokovna komisija je o vsaki seji vodila zapisnik, ki so zavedeni pod zadevo št. 303-43/2019/.

Strokovna komisija je na osnovi izvedenega postopka obravnave vloge ugotovila, da vloga podjetja STILLES, d.o.o., skupaj z vsemi prejetimi dopolnitvami, izpolnjuje vse zahteve, pogoje in merila, ki jih določajo relevantni veljavni predpisi in je projekt dovoljeno podpreti, kar je opredelila v mnenju št. 303-43/2019/24 z dne 20. 10. 2020.

Skladno z 8. odstavkom 31. člena ZSRR-2 lahko ministrstvo na podlagi mnenja strokovne komisije, da vloga izpolnjuje vse pogoje in merila za dodelitev regionalne državne pomoči in nadalje izpolnjenih pogojev za financiranje projekta iz sredstev državnega proračuna, po prostem preudarku izda odločbo o dodelitvi regionalne državne pomoči. Prosti preudarek je pri tem omejen na presojo teže regionalnih problemov na območju izvajanja projekta in razpoložljivosti proračunskih sredstev.

Z razvojno gospodarskega vidika izvedba projekta omogoča možnosti za rast in razvoj družbe Stilles, d.o.o., ter s tem tudi njenih podizvajalcev in dobaviteljev, ki so v glavnini iz lokalnega regionalnega okolja in iz območja Slovenije. Vlagatelj se ukvarja s končnimi proizvodi, zato bo višji obseg poslovanja družbe pomenil poslovno priložnost za druge poslovne subjekte v lokalnem regionalnem okolju in celotni lesno predelovalni verigi v Sloveniji.

S socialnega vidika izvedba projekta omogoča realne možnosti za ohranitev delovnih mest in realizacijo novih zaposlitev, ki bodo prednostno iz lokalno regionalnega okolja. Z realizacijo projekta se pričakuje tudi lokalno povečanje novih delovnih mest pri podizvajalcih in dobaviteljih.

Predmetni razvojni projekt bo realiziran v manj razviti regiji (JV Slovenija). Izvedba projekta bo vplivala na razvoj lokalnega družbenega okolja.

Namen investicije je diferenciacija prodajnih segmentov in s tem zmanjšanje strateške odvisnosti od dejavnosti opremljanja hotelov. Z izvedbo projekta bodo koristno uporabljali odpadne materiale, ki jih generira njihova osnovna dejavnost in s tem uvedli princip poslovanja po načelih krožnega gospodarstva. Projekt bo ustvaril najmanj 20 novih delovnih mest in pomenil osnovo za nadaljnjo rast dodatne vrednost in razvoj družbe.

Predračunska vrednost investicijskega projekta znaša 5.440.331,00 EUR z DDV oz. 4.855.131,00 EUR brez DDV, pri čemer znaša vrednost upravičenih stroškov 4.110.000,00 EUR. V vrednost upravičenih stroškov so vključeni stroški gradnje nepremičnine in gradbenih del na objektu z vsemi strojnimi in elektro inštalacijskimi deli ter zunanjo ureditvijo in stroški strojev oz. tehnološke opreme. Med neupravičene stroške so umeščeni stroški plač in DDV, ki znašajo skupaj 1.330.331,00 EUR. Vlagatelj pričakuje sofinanciranje v višini 1.027.500,00 EUR.

Podjetje sodi med velika podjetja. Veliko podjetje z območja »a« je po Uredbi o regionalni karti upravičeno do prejema regionalne državne pomoči v višini največ do 25% upravičenih stroškov, kar znaša 1.027.500,00 EUR. Zaprošena pomoč v višini 1.027.500,00 EUR znaša 25% od upravičenih stroškov, kar je v meji dovoljene intenzivnosti (25%).

Ministrstvo nadalje ugotavlja, da ima sredstva za tovrstne namene zagotovljena na proračunskih postavkah 534310 – Spodbujanje investicij in 160046 – Spodbujanje lesne industrije ter da je vlagatelju možno dodeliti zaprošena sredstva v višini 1.027.500,00 EUR.

**Obrazec 3 – Načrt razvojnih programov**

